**Павлодар қаласы**

**Білім беру бөлімінің**

**2018 ж «\_\_» \_\_\_\_\_\_\_**

**№\_\_\_\_ бұйрығына**

**№1 қосымша**

**Мұғалімдердің қалалық олимпиадасы туралы ереже**

**I. ЖАЛПЫ ЕРЕЖЕЛЕР**

1.1. Осы ережелер бастауыш сыныптар, пән мұғалімдерінің қалалық олимпиадасының мақсаттары мен міндеттері, оны өткізу және қаржыландыру тәртібін айқындайды.

1.2. Олимпиаданың негізгі мақсаттары мен міндеттері:

* мұғалімдердің ғылыми-әдістемелік деңгейін анықтау, кәсіби дәрежесі мен ақпараттық құзырлығын арттыру үшін қажетті жағдайлар жасау;
* мұғалімдердің шығармашылық белсенділігін, кәсіби шеберлік деңгейін арттыруға ынталандыру, шығармашылықпен жұмыс істейтін мұғалімдерді қолдау және көтермелеу;
* ұстаз мамандығының мәртебесін арттыру;
* ғылыми білімді насихаттау.

1.3. Олимпиада **2018 жылғы ақпан айында**  өтеді.

1.4. Қалалықолимпиада бір турда өтеді, онда төмендегідей **12 пән** бойынша қазақ, орыс тілдерінде теориялық және тәжірибелік тапсырмалар орындалады: қазақ, орыс, ағылшын, неміс тілдері,математика, физика, химия, биология, тарих, география, информатика, бастауыш сыныптар.

1.5. Олимпиада тапсырмаларын әзірлеуді Білім беруді және тәрбиелеуді дамытудың инновациялық орталығы (ББжТДИО) және жоғары оқу орындарының оқытушылары жүзеге асырады.

**II. ОЛИМПИАДАҒА ҚАТЫСУШЫЛАР**

2.1. Олимпиаданың барлық кезеңдеріне шығармашылықпен жұмыс істейтін жалпы орта білім беру ұйымдарының мұғалімдеріқатыса алады. **Соңғы үш жылдағы (2017, 2016, 2015жж) жүлдегерлері олимпиадаға қатыса алмайды.**

2.2. Әр пән бойынша қалалық кезеңнің жеңімпаздары облыстық олимпиадаға қатысады.

2.3. Барлық пәндер бойынша олимпиада тапсырмаларын орындауға 4 астрономиялық сағаттан артық емес уақыт бөлінеді.

2.4. Ұсынылған тапсырмалардың 70-100% орындаған қатысушылар жүлделі орындарға иеленеді.

**III. ОЛИМПИАДАНЫҢ ЖҰМЫС ОРГАНДАРЫ**

4.1. Олимпиадаға дайындық, оны өткізу бойынша ұйымдастыру жұмыстарын үйлестіру және жүзеге асыру үшін Білім беру бөлімінің бұйрығы негізінде ұйымдастыру комитеті құрылады. Қалалық ұйымдастыру комитетінің құрамына білім беру бөлімі басшысының орынбасары, әдістемелік кабентінің меңгерушісі, әдіскерлері енеді.

4.2. Білім беру бөлімі басшысының орынбасары қалалық ұйымдастыру комитетінің төрайымы болып табылады.

4.3. Қалалық ұйымдастыру комитеті:

1) олимпиаданың барлық кезеңдерін өткізу тәртібін анықтайды;

2) олимпиаданы тікелей басқаруды жүзеге асырады;

3) олимпиаданың ғылыми-әдістемелік деңгейде өтуі үшін пәндер бойынша қазылар алқасы құрамын анықтайды;

4) пәндер бойынша қазылар алқасы жұмысын ұйымдастырады;

5) қатысушылардың жұмыстарын бағалау кезінде даулы мәселелерді талқылап, қажет болған жағдайда тиісті түзетулер енгізеді;

6) қалалық олимпиаданың қорытындысына талдау жасайды және жинақтайды, білім беру бөлімінің бұйырығының жобасын әзірлеуге қатысады.

4.4. Олимпиаданың бірінші кезеңіне басшылық ету үшін қалалық ұйымдастыру комитеті құрылады.Олардың құрамын білім беру бөлімінің басшысы бекітеді.

**IV. ОЛИМПИАДАНЫҢ ҚАЗЫЛАР АЛҚАСЫ**

5.1. Пәндік олимпиаданың қазылар алқасы төрағадан және алқа мүшелерінен тұрады. Қазылар алқасының төрағасы мен мүшелерін білім беру бөлімінің басшысы бекітеді.

Қазылар алқасының құрамына ЖОО оқытушылары, әдіскерлер, тәжірибелі мұғалімдер және жоғары біліктілігі бар білім беру бөлімінің өкілдері кіруі мүмкін.

5.2. Қалалық олимпиаданың қазылар алқасы:

- ұсынылатын тапсырмалардың ғылыми-әдістемелік деңгейге сәйкестігін қамтамасыз етеді;

- тиісті кезеңдер өткенге дейін тапсырмалардың құпияда сақталуына жауап береді;

- І кезеңдегі теориялық және эксперименталдық тапсырмаларды тексереді;

- ұйымдастыру комитетіне пәндер бойынша олимпиада қорытындысы туралы есеп тапсырады;

- жеңімпаздарды анықтайды және қалалық ұйымдастыру комитетіне жүлделі орындарды тағайындау үшін ұсыныстар береді.

**V. ОЛИМПИАДА ҚАТЫСУШЫЛАРЫНЫҢ ОРЫНДАҒАН ТАПСЫРМАЛАРЫНА ТАЛДАУ ЖАСАУ ТӘРТІБІ**

6.1.Тапсырмаларға талдау жасау төраға, алқа мүшесі және олимпиадаға қатысушымен тікелей жүргізіледі.

**VI. ОЛИМПИАДАНЫ ҚОРЫТЫНДЫЛАУ**

**ЖӘНЕ ҚАТЫСУШЫЛАРДЫ МАРАПАТТАУ**

7.1. Қалалық олимпиада жүлдегерлері пәндік қазылар алқасының шешімі бойынша І, ІІ, ІІІ дәрежелі дипломдармен марапатталады.

7.2. 2013 жылғы 7 тамыздағы № 323 бұйрығымен бекітілген «Педагог қызметкерлерді аттестаттау туралы ереже» негізінде олимпиаданың жеңімпазы атанған мұғалімдердің біліктілік бірінші санатын мерзімінен бұрын көтеруге құқы бар.

7.5. Қалалық олимпиадаға дайындық және оны өткізуге белсенді қатысқан білім беру жүйесі қызметкерлеріне жеке ісіне енгізілетін алғыс жарияланады.